Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 400

4. Ismétlések, rendszerezõ összefoglalások, felmérések a tanév során 14 óra 10 óra ÖSSZESEN 296 óra 278 óra Fejlesztési feladatok – Beszoktatás az iskolai életbe, az óvodából az iskolába való átmenet elõsegítése. – A tanulás eszközeinek és az eszközök használatának megismertetése, gyakorlása, elemi tanulási szokások kialakítása. – Az iskolai tanuláshoz szükséges pszichikus funkciók, alapvetõ képességek célirányos fejlesztése (pl. a figyelem tudatossága, tartóssága; feladattudat; a kivárás képessége; differenciált látási és hallási megfigyelések; mozgáskoordináció; finommozgások; beszéd és beszédértés). – A tanulás iránti érdeklõdés és motiváltság erõsítése és továbbfejlesztése. – Széles körû nyelvi tapasztalatszerzési lehetõségek teremtése. A nyelvhasználat tudatosodási folyamatainak megindítása. – Intenzív szókincs- és beszédfejlesztésre alapozottan új nyelvhasználati módok (olvasás, írás) megismerése, eszközi használatának megalapozása. – Szövegek olvasásával az értõ olvasás fejlesztése. Az olvasottak megbeszélése során erkölcsi és igazságértékek felismertetése. – A társadalomban való eligazodáshoz a felnõtt-gyerek kapcsolatok és a családi élet körében irányított tapasztalatszerzés és megbeszélés. Témakörök, tartalmak Tanulói tevékenységek

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes